CELEX: 32021R1308
Language: sk
Date: 2021-04-28 00:00:00
Title: Delegované nariadenie Komisie (EÚ) 2021/1308 z 28. apríla 2021, ktorým sa menia prílohy I a II k smernici Európskeho parlamentu a Rady (EÚ) 2016/1629, pokiaľ ide o pozmenenie zoznamu vnútrozemských vodných ciest Únie a minimálne technické požiadavky uplatniteľné na plavidlá

9.8.2021   
               
               
                  SK
               
               
                  Úradný vestník Európskej únie
               
               
                  L 284/1
               
            
         DELEGOVANÉ NARIADENIE KOMISIE (EÚ) 2021/1308
         z 28. apríla 2021,
         ktorým sa menia prílohy I a II k smernici Európskeho parlamentu a Rady (EÚ) 2016/1629, pokiaľ ide o pozmenenie zoznamu vnútrozemských vodných ciest Únie a minimálne technické požiadavky uplatniteľné na plavidlá
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady (EÚ) 2016/1629 zo 14. septembra 2016, ktorou sa stanovujú technické požiadavky na lode vnútrozemskej plavby, ktorou sa mení smernica 2009/100/ES a ktorou sa zrušuje smernica 2006/87/ES (1), a najmä na jej článok 4 ods. 2 a článok 31 ods. 1,
         keďže:
         
                     (1)
                  
                  
                     Smernicou (EÚ) 2016/1629 sa stanovil harmonizovaný systém vydávania technických osvedčení lodiam vnútrozemskej plavby, ktoré spĺňajú jednotné technické požiadavky.
                  
               
                     (2)
                  
                  
                     Príloha I k smernici (EÚ) 2016/1629 obsahuje zoznam vnútrozemských vodných ciest Únie geograficky rozdelených na zóny 1, 2 a 3.
                  
               
                     (3)
                  
                  
                     Rozdelenie vodných ciest do zón určuje vzhľadom na vodné cesty na svojom území členský štát.
                  
               
                     (4)
                  
                  
                     Klasifikáciu vodných ciest (vrátane doplnenia a vypustenia vodných ciest) možno pozmeniť na žiadosť dotknutého členského štátu.
                  
               
                     (5)
                  
                  
                     Francúzska republika 15. mája 2018 požiadala o pozmenenie zoznamu vodných ciest v zóne 1 na svojom území. Záznam v prílohe I vzťahujúci sa na zónu 1 únijných vnútrozemských vodných ciest by sa zodpovedajúcim spôsobom mal pozmeniť a mala by sa doplniť zóna 1 vo Francúzsku.
                  
               
                     (6)
                  
                  
                     Švédske kráľovstvo 9. júla 2019 požiadalo o pozmenenie zoznamu vodných ciest v zónach 1, 2 a 3 na svojom území a doplnenie dodatočných švédskych vnútrozemských vodných ciest v zónach 1, 2 a 3.
                  
               
                     (7)
                  
                  
                     Vzhľadom na vystúpenie Spojeného kráľovstva Veľkej Británie a Severného Írska z Únie by sa príloha I mala pozmeniť a mali by sa z nej vypustiť všetky odkazy na vnútrozemské vodné cesty na jeho území.
                  
               
                     (8)
                  
                  
                     V prílohe II k smernici (EÚ) 2016/1629 sa uvádza, že technické požiadavky platné pre plavidlá sú požiadavky stanovené v norme ES-TRIN 2019/1.
                  
               
                     (9)
                  
                  
                     Opatrenia Únie v odvetví vnútrozemskej plavby by mali byť zamerané na zabezpečenie jednotnosti pri tvorbe technických požiadaviek na lode vnútrozemskej plavby v Únii.
                  
               
                     (10)
                  
                  
                     Európsky výbor pre vypracovanie noriem v oblasti vnútrozemskej plavby (CESNI) bol zriadený 3. júna 2015 v rámci Ústrednej komisie pre plavbu na Rýne (CCNR) s cieľom vypracovať technické normy pre vnútrozemskú plavbu v rôznych oblastiach, najmä pokiaľ ide o lode, informačné technológie a posádku.
                  
               
                     (11)
                  
                  
                     CESNI na svojom zasadnutí 13. októbra 2020 prijal novú európsku normu stanovujúcu technické požiadavky na lode vnútrozemskej plavby, konkrétne ES-TRIN 2021/1 (2). Norma ES-TRIN stanovuje jednotné technické požiadavky potrebné na zaistenie bezpečnosti lodí vnútrozemskej plavby. Obsahuje ustanovenia týkajúce sa stavby lodí, výstroja a vybavenia lodí vnútrozemskej plavby, osobitné ustanovenia týkajúce sa konkrétnych kategórií lodí, napríklad osobných lodí, tlačných zostáv a kontajnerových lodí, ustanovenia týkajúce sa zariadení automatického identifikačného systému, ustanovenia týkajúce sa identifikácie lode, vzoru osvedčení a registra, prechodné ustanovenia, ako aj pokyny na uplatňovanie technickej normy.
                  
               
                     (12)
                  
                  
                     Príloha II k smernici (EÚ) 2016/1629 by sa teda mala pozmeniť tak, aby sa v nej stanovovalo, že technické požiadavky platné pre plavidlá sú požiadavky stanovené v norme ES-TRIN 2021/1, a mala by sa uplatňovať od 1. januára 2022.
                  
               
                     (13)
                  
                  
                     Smernica (EÚ) 2016/1629 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Smernica (EÚ) 2016/1629 sa mení takto:
            
                        1.
                     
                     
                        príloha I sa nahrádza textom uvedeným v prílohe I k tomuto nariadeniu;
                     
                  
                        2.
                     
                     
                        príloha II sa nahrádza textom uvedeným v prílohe II k tomuto nariadeniu.
                     
                  
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Článok 1 bod 2 sa uplatňuje od 1. januára 2022.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. apríla 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 252, 16.9.2016, s. 118.
         
            (2)  Uznesenie CESNI 2020-II-1.
      
      
         
            PRÍLOHA I
            
               
                  
                     „PRÍLOHA I
                     ZOZNAM VNÚTROZEMSKÝCH VODNÝCH CIEST ÚNIE GEOGRAFICKY ROZDELENÝCH NA ZÓNY 1, 2 A 3
                     
                        KAPITOLA 1
                     
                     
                        Zóna 1
                     
                     
                        
                           Francúzsko
                        
                     
                     Po prúde od priečnej hranice mora v ústiach Seiny, Loiry, Girondy a Rhôny
                     
                        
                           Nemecko
                        
                     
                     
                                 Ems
                              
                              
                                 od línie spájajúcej bývalý maják Greetsiel a západnú prístavnú hrádzu prístavného vstupu v Eemshaven smerom na voľné more až po severnú zemepisnú šírku 53° 30′ a východnú zemepisnú dĺžku 6° 45′, t. j. mierne smerom na voľné more od člnovej oblasti pre prepravcov suchých nákladov v Alte Ems (1)
                              
                           
                        
                           Poľsko
                        
                     
                     Časť Pomoranskej zátoky smerom na juh od línie spájajúcej Severný Perd na ostrove Rujana a maják Niechorze.
                     Časť Gdanskej zátoky smerom na juh od línie spájajúcej maják Hel a vstupnú bóju prístavu Baltijsk.
                     
                        
                           Švédsko
                        
                     
                     
                        Jazero Vänern, ktoré je z juhu ohraničené rovnobežkou prechádzajúcou cez maják Bastungsgrunden.
                     
                        Jazero Vättern
                     
                     
                        Brofjorden – Donsö
                     
                     Oblasť ohraničená pevninou alebo hranicou zóny 2 alebo 3 a líniou prebiehajúcou od najjužnejšieho bodu Grötö po najzápadnejší bod ostrova Gåsö, najsevernejší bod Hermanö, Hermanö huvud (hlava Hermanö), Vedholmen, Danholmen, centrum Mollön, svetelný stožiar Räbbehuvud, dolný svetelný stožiar v Sankt Olov, najjuhovýchodnejší bod Flatholmen, svetelný stožiar Åstol, svetelný stožiar Marstrand, svetelný stožiar Sälö, dolný svetelný stožiar Kågholmen, svetelný stožiar Tynneskär, svetelný stožiar Buskärs Knöte a horný svetelný stožiar Rivö po svetelný stožiar Rivö.
                     
                        Severný Öregrundsgrepen
                     
                     Oblasť medzi pevninou a Gräsö, ohraničená na severe rovnobežkou prechádzajúcou cez svetelný stožiar Engelska grundet a na juhu rovnobežkou prechádzajúcou cez horné navigačné svetlo Öregrund.
                     
                        Söderarm – Sandhamn
                     
                     Oblasť ohraničená hranicou zóny 2 a líniou od navigačného svetla Tyvö po svetelný stožiar Söderarm, horné navigačné svetlo pilotného prístavu Söderarm a svetelný stožiar Prästkobben po maják Korsö.
                     
                        Jungfrufjärden
                     
                     Oblasť ohraničená pevninou alebo hranicou zóny 2 a líniou prebiehajúcou od najzápadnejšieho bodu Nämdö po najzápadnejší bod Mörtö-Bunsö po maják Ornöhuvud.
                     
                        Mysingen – Landsort
                     
                     Oblasť ohraničená hranicou zóny 2 a líniou od svetelného stožiara Utö cez najjužnejší bod Nåttarö, svetelný stožiar Måsknuv a svetelný stožiar Viksten po svetelný stožiar v Landsort.
                     
                        Landsort – Arkö
                     
                     Oblasť ohraničená pevninou alebo hranicami zóny 2 alebo 3 a líniou od svetelného stožiara Landsort po najjužnejší bod Enskär a svetelný stožiar v Norra Kränkan po Marö kupa.
                     
                        Zátoka Valdemarsviken a súostrovie Gryt
                     
                     Oblasť ohraničená pevninou alebo hranicami zóny 2 a líniou od majáku Gubbö kupa po svetelný stožiar v Häradsskär a svetelný stožiar v Hägerökarten po najjužnejší bod Kvädö.
                     
                        Severná úžina Kalmar – Västervik
                     
                     Oblasť ohraničená pevninou a líniou od Hallmare Skackel po svetelný stožiar Aleskär, svetelný stožiar Idö, svetelný stožiar Idö Stångskär, svetelný stožiar Strupö Ljungskär, pozíciu N 57 20,0 E016 48,0, a západnú kardinálnu tyčovú bóju Enerumsgrund po najsevernejší bod ostrova Öland a ďalej pozdĺž severozápadného pobrežia Öland a na juhu rovnobežkou N 56 51,00.
                     
                        Južná úžina Kalmar
                     
                     Oblasť medzi pevninou a Öland, ohraničená na severe líniou od bodu Dunö (na pevnine) po Beijerhamn na ostrove Öland a na juhu rovnobežkou N 56 15,00.
                     
                        Zóna 2
                     
                     
                        
                           Česká republika
                        
                     
                     Priehradná nádrž Lipno
                     
                        
                           Nemecko
                        
                     
                     
                                 Ems
                              
                              
                                 od línie vstup do prístavu, Papenburg – bývalá čerpacia stanica, Diemen – otvor hrádze pri Halte, vedúcej cez Ems, až po líniu bývalý maják Greetsiel – západné mólo prístavného vstupu, Eemshaven
                              
                           
                                 Jade
                              
                              
                                 do priestoru ohraničeného líniou bývalé krížové svetlo, Schillig – kostolná veža, Langwarden
                              
                           
                                 Weser
                              
                              
                                 od severozápadnej hrany železničného mosta v Brémach po líniu kostolná veža, Langwarden – kostolná veža, Kappele vrátane vedľajších ramien Westergate, Rekumer Loch, Rechter Nebenarm a Schweiburg
                              
                           
                                 Labe s riekami Bütztflether
                                 Süderelbe (od kilometra 0,69 po ústie do Labe), Ruthenstrom (od kilometra 3,75 po ústie do Labe),
                                 Wischhafener Süderelbe (od kilometra 8,03 po ústie do Labe)
                              
                              
                                 od dolnej hranice prístavu Hamburg po líniu svetelný maják Döse – západný okraj hrádze Friedrichskoog (Dieksand) vrátane prítokov Nebenelbe a Este, Lühe, Schwinge, Oste, Pinnau, Krückau a Stör (pri všetkých od ústia po hrádzu)
                              
                           
                                 Meldorfer Bucht
                              
                              
                                 vnútri priestoru ohraničeného líniou západný okraj hrádze Friedrichskoog (Dieksand) – západné čelo prístavnej hrádze Büsum
                              
                           
                                 Eider
                              
                              
                                 od ústia Gieselauského kanála (km 22,64) po líniu stred ochrannej budovy (Tränke) – kostolná veža, Vollerwiek
                              
                           
                                 Gieselauský kanál
                              
                              
                                 od ústia do rieky Eider po ústie do Severomorsko-baltského prieplavu
                              
                           
                                 Flensburger Förde
                              
                              
                                 vnútri priestoru ohraničeného líniou maják Kegnäs-Birknack a na sever od hranice medzi Nemeckom a Dánskom vo Flensburger Förde
                              
                           
                                 Schlei
                              
                              
                                 vnútri priestoru ohraničeného líniou spájajúcou čelá prístavnej hrádze Schleimünde
                              
                           
                                 Eckernförder Bucht
                              
                              
                                 vnútri priestoru ohraničeného líniou Boknis-Eck – severovýchodný bod pevniny pri Dänisch Nienhofe
                              
                           
                                 Kieler Förde
                              
                              
                                 vnútri priestoru ohraničeného líniou maják Bülk – námorný pamätník Laboe
                              
                           
                                 Severomorsko-baltský prieplav vrátane jazier Audorfer See a Schirnauer See
                              
                              
                                 od línie spájajúcej čelá prístavnej hrádze v Brunsbütteli po líniu spájajúcu vstupné svetlá v Kiel-Holtenau vrátane Obereidersee a Enge, Audorfer See, Borgstedter See a Enge, Schirnauer See, Flemhuder See a kanála Achterwehrer
                              
                           
                                 Trave
                              
                              
                                 od severozápadného okraja zdvíhacieho železničného mosta v Lübecku vrátane Pötenitzer Wieku a Dassower See po líniu spájajúcu južné vnútorné a severné vonkajšie čelo prístavných hrádzí v Travemünde
                              
                           
                                 LEDA
                              
                              
                                 od vstupu do vonkajšieho prístavu morskej plavebnej komory Leer po ústie do rieky Ems
                              
                           
                                 Hunte
                              
                              
                                 od prístavu Oldenburg a 140 m po prúde od Amalienbrücke v Oldenburgu po ústie do rieky Weser
                              
                           
                                 Lesum
                              
                              
                                 od sútoku riek Hamme a Wümme (km 0,00) po ústie do rieky Weser
                              
                           
                                 Este
                              
                              
                                 od dolnej vody plavebnej komory Buxtehude (km 0,25) po ústie do Labe
                              
                           
                                 Lühe
                              
                              
                                 od dolnej vody plavebnej komory Au-Mühle v Horneburgu (km 0,00) po ústie do Labe
                              
                           
                                 Schwinge
                              
                              
                                 od severného okraja plavebnej komory Salztor v Stade po ústie do Labe
                              
                           
                                 Oste
                              
                              
                                 od úrovne 210 m za stredovou čiarou cestného mosta nad hrádzou Oste (km 69,360) po ústie do Labe
                              
                           
                                 Pinnau
                              
                              
                                 od juhozápadného okraja železničného mosta v Pinnebergu po ústie do Labe
                              
                           
                                 Krückau
                              
                              
                                 od juhozápadného okraja mosta vedúceho od/k Wedenkampu v Elmshorne po ústie do Labe
                              
                           
                                 Stör
                              
                              
                                 od mareografu Rensing po ústie do Labe
                              
                           
                                 Freiburger Hafenpriel
                              
                              
                                 od východného okraja stavidla v obci Freiburg an der Elbe po ústie do Labe
                              
                           
                                 Prístavné oblasti vo Wismarbuchte, v Kirchsee, Breitlingu, Salzhaffe a vo Wismare
                              
                              
                                 smerom na voľné more po líniu Hoher Wieschendorf Huk – maják Timmendorf a líniu maják Gollwitz na ostrove Poel – južný bod polostrova Wustrow
                              
                           
                                 Warnow vrátane Breitlingu a bočných ramien
                              
                              
                                 po prúde od Mühlendamm zo severného okraja Geinitzbrücke v Rostocku smerom na more po líniu spájajúcu severné body západnej a východnej prístavnej hrádze vo Warnemünde
                              
                           
                                 Vody ohraničené pevninou a polostrovmi Darß a Zingst a ostrovmi Hiddensee a Rujana (vrátane prístavnej oblasti Stralsund)
                              
                              
                                 smerom na voľné more medzi
                                 
                                              
                                          
                                          
                                             polostrovom Zingst a ostrovom Bock: po severnú zemepisnú šírku 54° 26′ 42′′
                                          
                                       
                                              
                                          
                                          
                                             ostrovmi Bock a Hiddensee: po líniu severný bod ostrova Bock – južný bod ostrova Hiddensee
                                          
                                       
                                              
                                          
                                          
                                             ostrovmi Hiddensee a Rujana (Bug): po líniu juhovýchodný bod Neubessin – Buger Haken
                                          
                                       
                           
                                 Kleine Jasmunder Bodden
                              
                              
                                  
                              
                           
                                 Greifswalder Bodden
                              
                              
                                 smerom na voľné more od Boddenu po líniu východný bod Thiessower Haken (Südperd) – východný bod ostrova Ruden – severný bod ostrova Usedom (54° 10′ 37″ severnej zemepisnej šírky, 13° 47′ 51′′ východnej zemepisnej dĺžky)
                              
                           
                                 Ryck
                              
                              
                                 na východ od mosta Steinbecker v Greifswalde po líniu spájajúcu čelá mól
                              
                           
                                 Vody ohraničené pevninou a ostrovom Usedom (Peenestrom vrátane prístavnej oblasti Wolgast a Achterwasser a Oder Haff)
                              
                              
                                 východne po hranicu s Poľskou republikou v Stettiner Haff
                              
                           
                                 Uecker
                              
                              
                                 od juhozápadného okraja cestného mosta v Uekermünde po líniu spájajúcu čelá mól
                              
                           
                        Poznámka: V prípade lodí, ktorých domáci prístav je v inom štáte, sa zohľadňuje článok 32 Dohody o Ems-Dollart z 8. apríla 1960 (BGBl. 1963 II, s. 602).
                     
                        
                           Francúzsko
                        
                     
                     Gironde od kilometra 48,50 k poprúdnemu cípu ostrova Ile de Patiras, k priečnej hranici mora určenej líniou Pointe de Grave – Pointe de Suzac;
                     Loira od Cordemais (kilometer 25) k priečnej hranici mora určenej líniou Pointe de Mindin – Pointe de Penhoët;
                     Seina od začiatku kanála Tancarville k priečnej hranici mora určenej líniou Cape Hode na pravom brehu – bod na ľavom brehu, kde sa plánovaná hrádza spája s pobrežím pod Berville;
                     Vilaine od priehrady Arzal k priečnej hranici mora určenej líniou Pointe du Scal – Pointe du Moustoir;
                     Ženevské jazero.
                     
                        
                           Maďarsko
                        
                     
                     Jazero Balaton
                     
                        
                           Holandsko
                        
                     
                     Dollard
                     Eems
                     Waddenzee: vrátane spojení so Severným morom
                     Ijsselmeer: vrátane Markermeer a Ijmeer okrem Gouwzee
                     Nieuwe Waterweg a Scheur
                     Calandkanaal západne od prístavu Benelux
                     Hollands Diep
                     Breeddiep, Beerkanaal a jeho prepojené prístavy
                     Haringvliet a Vuile Gat: vrátane vodných ciest medzi Goeree-Overflakkee na jednej strane a Voorne-Putten a Hoeksche Waard na druhej
                     Hellegat
                     Volkerak
                     Krammer
                     Grevelingenmeer a Brouwerschavensche Gat: vrátane všetkých vodných ciest medzi Schouwen-Duiveland a Goeree-Overflakkee
                     Keten, Mastgat, Zijpe, Krabbenkreek, východná Šelda a Roompot: vrátane vodných ciest medzi Walcheren, Noord-Beveland a Zuid-Beveland na jednej strane a Schouwen-Duiveland a Tholen na strane druhej, bez Šeldsko-rýnskeho kanála
                     Šelda a západná Šelda a jej ústie do mora: vrátane vodných ciest medzi Zélandským Flámskom na jednej strane a Walcherenom a Zuid-Bevelandom na strane druhej, bez Šeldsko-rýnskeho kanála
                     
                        
                           Poľsko
                        
                     
                     Štetínsky záliv
                     Kamieńsky záliv
                     Visliansky záliv
                     Pucký záliv
                     Włocławská priehrada
                     Jazero Śniardwy
                     Jazero Niegocin
                     Jazero Mamry
                     
                        
                           Švédsko
                        
                     
                     
                        Lysekil – Orust – Tjörn
                     
                     Oblasť ohraničená pevninou a líniou od Slaggön v Lysekil po Skaftölandet v azimute 170 stupňov, líniou od svetelného stožiara v Islandsberg po Lavösund, líniou od svetelného stožiara Lyr v azimute 300 stupňov k pevnine východne od Mollösund, líniou od najjužnejšieho bodu Lyr po Björholmen a v severnej časti Hakefjorden líniou zodpovedajúcou rovnobežke N 58 01,00.
                     
                        Južné súostrovie Göteborgu
                     
                     Oblasť ohraničená pevninou alebo hranicou zóny 3 a líniou prebiehajúcou od západnej časti prístavu Arendal cez Knippelholmen, svetelný stožiar Rivö, horný svetelný stožiar Rivö, maják Känsö torn, svetelný stožiar v Kårholmen a svetelný stožiar Rättarens po Askims nabbe.
                     
                        Öregrund – Norrtälje
                     
                     Oblasť medzi pevninou a Gräsö, ohraničená na severe rovnobežkou prebiehajúcou cez horné navigačné svetlo v Öregrund a smerom na more ohraničená líniou prebiehajúcou medzi Äspskäret a svetelným stožiarom Råstensudde, líniou cez Singsundet, mostmi ponad Fygdströmmen, líniou od Dejeudden cez svetelný stožiar Arholma po svetelný stožiar Tyvö.
                     
                        Norrtälje – Nämdö
                     
                     Oblasť ohraničená pevninou alebo hranicou zóny 2 alebo 3 a líniou od svetelného stožiara Tyvö po svetelný stožiar v Idskärskobben, najzápadnejší bod Svartlöga, svetelný stožiar Stenkobbsgrund, maják Korsö a najzápadnejší bod Nämdö po najvýchodnejší bod Björnö.
                     
                        Dalarö – Torö
                     
                     Oblasť ohraničená pevninou a líniou od Klacknäset cez maják Ornöhuvud, Näset pri Ornö, najsevernejší bod Utö, svetelný stožiar Utö, svetelný stožiar v Älvsnabben, Norra Stegholmen, Yttre Gården, Valsudden na ostrove Järflotta a Långsudden na Järflotta k najvýchodnejšiemu bodu Torö.
                     
                        Torö – Oxelösund
                     
                     Oblasť ohraničená pevninou alebo hranicou zóny 3 a líniou od kostola v Torö cez svetelný stožiar Fifång, svetelný stožiar Kockehällan, Lacka torn, najvýchodnejší bod Kittelö, svetelný stožiar v Trutbådan, svetelný stožiar v Beten a maják Femörehuvud po Svartudden severne od horného svetelného stožiaru Kungshamn.
                     
                        Bråviken, Slätbaken a súostrovie Östergötland
                     
                     Oblasť ohraničná pevninou (na západe Bråviken od mosta Hamnbron v Norrköping, na západe Slätbaken od plavebnej komory v Mem) a líniou od svetelného stožiara v Gullängsberget cez maják Arkö, Marö kupa, maják Kupa klint, najzápadnejší bod Birkskär a maják Gubbö kupa po Dalaudde južne od Orren.
                     
                        Stredná úžina Kalmar
                     
                     Oblasť ohraničená na západe pevninou, na východe ostrovom Öland, na severe rovnobežkou N 56 51;00 a na juhu líniou od bodu Dunö (na pevnine) po Beijerhamn na ostrove Öland.
                     
                        KAPITOLA 2
                     
                     
                        Zóna 3
                     
                     
                        
                           Belgicko
                        
                     
                     Námorný úsek rieky Šelda (po prúde od Antverpského otvoreného kotviska)
                     
                        
                           Bulharsko
                        
                     
                     Dunaj: od rkm 845,650 do rkm 374,100
                     
                        
                           Česká republika
                        
                     
                     Priehradné nádrže: Brněnská (Kníničky), Jesenice, Nechranice, Orlík, Rozkoš, Slapy, Těrlicko, Žermanice a Nové Mlýny III
                     Ťažobné jazerá štrkopiesku: Ostrožná Nová Ves a Tovačov
                     
                        
                           Nemecko
                        
                     
                     
                                 Dunaj
                              
                              
                                 od Kelheimu (km 2 414,72 ) po nemecko-rakúsku hranicu pri Jochensteine
                              
                           
                                 Rýn vrátane Lampertheimer Altrhein (od km 4,75 po Rýn), Altrhein Stockstadt-Erfelden (od km 9,80 po Rýn)
                              
                              
                                 od nemecko-švajčiarskej hranice po nemecko-holandskú hranicu
                              
                           
                                 Labe (Norderelbe) vrátane Süderelbe en Köhlbrand
                              
                              
                                 od ústia Labsko-Seitenského prieplavu po dolnú hranicu Hamburského prístavu
                              
                           
                                 Müritz
                              
                              
                                  
                              
                           
                        
                           Francúzsko
                        
                     
                     
                                 Adour od Bec du Gave k moru
                              
                           
                                 Aulne od plavebnej komory Châteaulin po priečnu hranicu mora, ktorú určuje Passage de Rosnoën
                              
                           
                                 Blavet od Pontivy po most Pont du Bonhomme
                              
                           
                                 Calaiský kanál
                              
                           
                                 Charente od mosta v Tonnay-Charente k priečnej hranici mora určenej líniou prechádzajúcou stredom majáka na poprúdnom ľavom brehu a stredom opevnenia Fort de la Pointe
                              
                           
                                 Dordogne od sútoku s Lidoire po Bec d’Ambès
                              
                           
                                 Garonne od mosta v Castets en Dorthe po Bec d’Ambès
                              
                           
                                 Gironde od Bec d’Ambès k priečnej línii na km 48,50 prechádzajúcej poprúdnym cípom ostrova Ile de Patiras
                              
                           
                                 Hérault od prístavu Bessan k moru, po hornú hranicu litorálu
                              
                           
                                 Isle od sútoku s Dronne po sútok s Dordogne
                              
                           
                                 Loira od sútoku s Maine po Cordemais (kilometrovník 25)
                              
                           
                                 Marna od mosta v Bonneuil (kilometrovník 169 až 900) a plavebnej komory v St Maur po sútok so Seinou
                              
                           
                                 Rýn
                              
                           
                                 Nive od priehrady Haïtze pri Ustaritzi po sútok s riekou Adour
                              
                           
                                 Oise od plavebnej komory Janville po sútok so Seinou
                              
                           
                                 Orb od Sérignanu k moru, po hornú hranicu litorálu
                              
                           
                                 Rhôna od hranice so Švajčiarskom k moru okrem Petit Rhône
                              
                           
                                 Saôna od mosta Pont de Bourgogne v Chalon-sur-Saône po sútok s Rhônou
                              
                           
                                 Seina od plavebnej komory v Nogent-sur-Seine po začiatok prieplavu Canal de Tancarville
                              
                           
                                 Sèvre Niortaise od plavebnej komory v Marans na priečnej hranici mora oproti strážnici k ústiu,
                              
                           
                                 Somme od poprúdnej strany mosta Pont de la Portelette v Abbeville k viaduktu Noyelles železnice Saint-Valéry-sur-Somme
                              
                           
                                 Vilaine od Redon (kilometrovník 89,345) k priehrade Arzal
                              
                           
                                 Jazero Amance
                              
                           
                                 Jazero Annecy
                              
                           
                                 Jazero Biscarosse
                              
                           
                                 Jazero Bourget
                              
                           
                                 Jazero Carcans
                              
                           
                                 Jazero Cazaux
                              
                           
                                 Jazero Der-Chantecoq
                              
                           
                                 Jazero Guerlédan
                              
                           
                                 Jazero Hourtin
                              
                           
                                 Jazero Lacanau
                              
                           
                                 Jazero Orient
                              
                           
                                 Jazero Pareloup
                              
                           
                                 Jazero Parentis
                              
                           
                                 Jazero Sanguinet
                              
                           
                                 Jazere Serre-Ponçon
                              
                           
                                 Jazero Temple
                              
                           
                        
                           Chorvátsko
                        
                     
                     Dunaj: od rkm 1 295 + 500 do rkm 1 433 + 100
                     Rieka Dráva: od rkm 0 do rkm 198 + 600
                     Rieka Sáva: od rkm 210 + 800 do rkm 594 + 000
                     Rieka Kupa: od rkm 0 do rkm 5 + 900
                     Rieka Una: od rkm 0 do rkm 15
                     
                        
                           Maďarsko
                        
                     
                     Dunaj: od rkm 1 812 do rkm 1 433
                     Dunaj Mošoň: od rkm 14 do rkm 0
                     Dunaj Szentendre: od rkm 32 do rkm 0
                     Dunaj Ráckeve: od rkm 58 do rkm 0
                     Rieka Tisa: od rkm 685 do rkm 160
                     Rieka Dráva: od rkm 198 do rkm 70
                     Rieka Bodrog: od rkm 51 do rkm 0
                     Rieka Kettős-Körös: od rkm 23 do rkm 0
                     Rieka Hármas-Körös: od rkm 91 do rkm 0
                     Kanál Sió: od rkm 23 do rkm 0
                     Jazero Velencei
                     Neziderské jazero
                     
                        
                           Holandsko
                        
                     
                     Rýn
                     Sneekermeer, Koevordermeer, Heegermeer, Fluessen, Slotermeer, Tjeukemeer, Beulakkerwijde, Belterwijde, Ramsdiep, Ketelmeer, Zwartemeer, Veluwemeer, Eemmeer, Alkmaardermeer, Gouwzee, Buiten IJ, Afgesloten IJ, Noordzeekanaal, prístav v IJmuiden, Rotterdamská prístavná oblasť, Nieuwe Maas, Noord, Oude Maas, Beneden Merwede, Nieuwe Merwede, Dordsche Kil, Boven Merwede, Waal, kanál Bijlandsch, Boven Rijn, kanál Pannersdensch, Geldersche IJssel, Neder Rijn, Lek, Amsterdamsko-rýnsky kanál, Veerse Meer, Šeldsko-rýnsky kanál po ústie do Volkerak, Amer, Bergsche Maas, Meuse pod Venlom, Gooimeer, Europort, Calandkanaal (východne od prístavu Benelux), Hartelkanaal
                     
                        
                           Rakúsko
                        
                     
                     Dunaj: od hranice s Nemeckom po hranicu so Slovenskom
                     Inn: od ústia po elektráreň Passau-Ingling
                     Traun: od ústia po km 1,80
                     Enža: od ústia po km 2,70
                     March: po km 6,00
                     
                        
                           Poľsko
                        
                     
                     Rieka Biebrza od ústia Augustowského kanála po ústie do rieky Narwia
                     Rieka Brda od prepojenia s Bydgoszczským kanálom v Bydgoszczi po ústie do rieky Visla
                     Rieka Bug od ústia rieky Muchawiec po ústie do rieky Narwia
                     Jazero Dąbie po hranicu s vnútornými morskými vodami
                     Augustowský kanál od prepojenia s riekou Biebrza k štátnej hranici spolu s jazerami nachádzajúcimi sa pozdĺž trasy tohto kanála
                     Bartnický kanál od jazera Ruda Woda k jazeru Bartężek, spolu s jazerom Bartężek
                     Bydgoszczský kanál
                     Elbląský kanál od jazera Druzno k jazeru Jeziorak a jazeru Szeląg Wielki, spolu s týmito jazerami a s jazerami po trase kanálu a bočným korytom v smere na Zalewo od jazera Jeziorak k jazeru Ewingi vrátane
                     Gliwický kanál a Kędzierzyńský kanál
                     Jagiellońský kanál od prepojenia s riekou Elbląg k rieke Nogat
                     Łączańský kanál
                     Ślesińský kanál s jazerami nachádzajúcimi sa pozdĺž trasy tohto kanála a jazero Gopło
                     Żerańský kanál
                     Rieka Martwa Wisła od rieky Visla v Przegaline k hranici s vnútornými morskými vodami
                     Rieka Narew od ústia rieky Biebrza po ústie do rieky Visla spolu so Zegrzyńským jazerom
                     Rieka Nogat od rieky Visla k ústiu do Vislianskeho zálivu
                     Rieka Noteć (horná) od jazera Gopło po prepojenie s Górnonoteckým kanálom a Górnonotecký kanál a rieka Noteć (dolná) od prepojenia Bydgoszczského kanála po ústie do rieky Warta
                     Rieka Nysa Łużycka od mesta Gubin po ústie do rieky Odra
                     Rieka Odra od mesta Racibórz po spojenie s riekou Východná Odra, ktorá sa od prieplavu Klucz-Ustowo stáva riekou Regalica, spolu s touto riekou a jej bočnými ramenami po jazero Dąbie, ako aj vedľajší tok rieky Odra od plavebnej komory Opatowice po plavebnú komoru v meste Vroclav
                     Rieka Západná Odra od splavu vo Widuchowej (704,1 km rieky Odra) k hranici s vnútornými morskými vodami spolu s bočnými ramenami, ako aj prieplavom Klucz-Ustowo spájajúcim Východnú Odru so Západnou Odrou
                     Rieka Parnica a Parnický prieplav od Západnej Odry k hranici s vnútornými morskými vodami
                     Rieka Pisa od jazera Roś po ústie do rieky Narew
                     Rieka Szkarpawa od Visly po ústie do Vislianskeho zálivu
                     Rieka Warta od Ślesińského jazera po ústie do Odry
                     Systém jazier Wielkie Jeziora Mazurskie zahŕňajúci jazerá prepojené riekami a kanálmi tvoriacimi hlavnú trasu od jazera Roś (vrátane) v Piszi po Węgorzewský kanál (vrátane) vo Węgorzewe spolu s jazerami: Seksty, Mikołajskie, Tałty, Tałtowisko, Kotek, Szymon, Szymoneckie, Jagodne, Boczne, Tajty, Kisajno, Dargin, Łabap, Kirsajty a Święcajty, spolu s Giżyckým kanálom a Niegocińským kanálom a kanálom Piękna Góra a bočnými korytami Rynského jazera (vrátane) v Ryne po Nidzkie jazero (do 3 km, čo tvorí hranicu prírodnej rezervácie „Nidzkie jazero“), spolu s jazerami: Bełdany, Guzianka Mała a Guzianka Wielka
                     Rieka Visla od ústia rieky Przemsza po prepojenie s Łączańským kanálom a od ústia tohto kanála v Skawine po ústie rieky Visly do Gdanskej zátoky vrátane Włocławskej priehrady
                     
                        
                           Rumunsko
                        
                     
                     Dunaj: od srbsko-rumunskej hranice (km 1 075) po Čierne more na vetve Sulina
                     Kanál Dunaj – Čierne more (dĺžka 64,410 km): od spojenia s riekou Dunaj na km 299,300 Dunaja pri Cernavodă (resp. km 64,410 kanála) po prístav Konstanca juh – Agigea (nultý kilometer kanála)
                     Kanál Poarta Albă – Midia Năvodari (dĺžka 34,600 km): od spojenia s kanálom Dunaj – Čierne more na km 29,410 v Poarta Albă (resp. km 27,500 kanála) po prístav Midia (nultý kilometer kanála)
                     
                        
                           Slovensko
                        
                     
                     Dunaj: od rkm 1 880,26 do rkm 1 708,20
                     Dunajský kanál: od rkm 1 851,75 do rkm 1 811,00
                     Rieka Váh: od rkm 0,00 do rkm 70,00
                     Rieka Morava: od rkm 0,00 do rkm 6,00
                     Rieka Bodrog: od rkm 49,68 do rkm 64,85
                     Priehradné nádrže: Oravská priehrada, Liptovská Mara, Zemplínska šírava
                     
                        
                           Švédsko
                        
                     
                     
                        Jazero Mälaren
                     
                     
                        Saltsjön, prístavy v Štokholme a Värmdölandet
                     
                     Oblasť od odtokov jazera Mälaren v Štokholme, pri Norrström, Slussen a Hammarbyslussen, ktorá je ohraničená pevninou a mostom Lidingöbron a líniou cez svetelný stožiar Elfviksgrund v azimute 135 – 315 stupňov, líniou medzi Mellangårdsholmen a Högklevsudde v Baggensfjärden, Örsundet medzi Ingarö a Fågelbrolandet, líniou od Rönnäsudd cez svetelný stožiar v Tegelhällan a svetelný stožiar Runö po Talatta na ostrove Djurö, líniou cez Vindöström medzi Vindö a Värmdölandet a okrem toho aj ostrovmi v danej oblasti.
                     
                        Kanál Södertälje a prístavy v Södertälje
                     
                     Kanál Södertälje a prístav v Södertälje ohraničený zo severu plavebnou komorou Södertälje a z juhu rovnobežkou severnej zemepisnej šírky 59° 09′ 00″.
                     
                        Kanál Trollhätte, Göta älv a Nordre älv
                     
                     Oblasť od rovnobežky prechádzajúcej majákom v Bastugrund v južnej časti jazera Vänern k mostu Älvsborg a rieke Nordre älv k poludníku E 11° 45′ 00″.
                     
                        Kanál Göta
                     
                     Na východe plavebnej komory v Mem k mostu Motala vrátane jazier Asplången, Roxen a Boren, na západe od poludníka prechádzajúceho cez svetelný stožiar Rödesund Norra Yttre pri Karlsborg k plavebnej komore Sjötorp vrátane systému jazier, ktorými kanál prechádza.
                     
                                 (1)
                              
                              
                                 V prípade lodí, ktorých domáci prístav je inde, sa zohľadňuje článok 32 Dohody o Ems-Dollart z 8. apríla 1960 (BGBl. 1963 II, s. 602).
                              
                           
               “
         
      
      
         
            PRÍLOHA II
            
               
                  
                     „PRÍLOHA II
                     MINIMÁLNE TECHNICKÉ POŽIADAVKY PLATNÉ PRE PLAVIDLÁ NA VNÚTROZEMSKÝCH VODNÝCH CESTÁCH V ZÓNACH 1, 2, 3 A 4
                     Technickými požiadavkami platnými pre plavidlá sú požiadavky stanovené v norme ES-TRIN 2021/1.
                  
               “